মির্জা ফখরুল বলেন, জীবনে শেষ সময়ে কাজী জাফর আহমেদ আমাকে বলেছিলেন, কখনো গণতন্ত্র, দেশের জনগণের বিপক্ষে যেওনা। জনগণকে সাথে নিয়ে সত্যের পথে, ন্যায়ের জন্য লড়াই করবে। বেগম খালেদা জিয়ার সাথে সব সময় থাকবে। তিনিই দেশে এখন একমাত্র ব্যক্তি ও নেতা যিনি দেশের স্বাধীনতা, সার্বভৌমত্বকে রক্ষা করতে পারে। তার শত্রæরা তার সম্পর্কে কত রকম কথা বলেছেন। কিন্তু শেষ দিন পর্যন্ত কাজী জাফর আহমেদ মানুষের জন্য, জনগণের জন্য কথা বলেছেন, চিন্তা করেছেন। বাংলাদেশের রাজনীতিতে তিনি একটি উজ্জ্বল নক্ষত্র। তার নেতৃত্বে গড়ে দেশে বড় বড় আন্দোলন গড়ে ওঠেছিল। নেতৃত্বের সমস্ত গুণাবলী ছিল তার মধ্যে। বক্তব্যের মাধ্যমে তিনি সকলকে আকৃষ্ট করতেন, বিশেষ করে ছাত্র ও শ্রমজীবী মানুষকে। শ্রমিক আন্দোলনের অন্যতম প্রধান নেতা ছিলেন কাজী জাফর আহমেদ। টঙ্গীতে একটি শ্রমিক আন্দোলন জড়িয়ে পরার কারণে সেখানে তিনি এখনো স্মরণীয় হয়ে আছেন। কাজী জাফর তার কাজের মাধ্যমে প্রতিবাদ ও সংগ্রামের প্রতীক হিসেবে নিজেকে প্রতিষ্ঠিত করেছেন। রাজনৈতিক কারণে তিনি বিভিন্ন সময় বিভিন্ন জায়গায় অবস্থান করতেন। তিনি যেখানেই অবস্থান করতেন না কেন জনগণের থেকে বিচ্ছিন্ন হননি। জনগণের সাথেই সব সময় ছিলেন।